google/wiki40b huggingface dataset:
Dinosaurene kommer tilbake

Mottak

Dokumentarserien kom på 72.-plass på lista «100 Greatest British Television Programmes» på British Film Insitute (BFI) 2000, stemt fram av en industri av profesjonelle. Serien vant også 3 Emmy-priser for beste animerte program, beste visuelle effekter og beste lydredigering. CommonSense Media gav Dinosaurene kommer tilbake 5 av 5 stjerner og sa at den virket like naturlig som en naturdokumentar om isbjørner eller andre frittlevende dyr.

Paleontologiske feil

Selv om serien var godt undersøkt, inkluderte den flere paleontologiske feil. Blant dem var at utahraptor var filmet i Europa, men det er kun funnet skjelletter av utahraptor i Nord-Amerika.

The Arena Spectacular

I 2007 startet en turné kalt «Walking with Dinosaurs – The Arena Spectacular» der målet var å framstille dinosaurer på ekte. Turnéen startet i Australia, der etter flere år med planlegging av showet kom til liv på Sydney's Acer Arena i januar 2007. Showet ble ble storsuksess da over 3 millioner mennesker over hele verden møtte opp.
Turnéen var blant annet i Norge i 2010, da showet ble kommentert av Rune Hekkelstrand. Over 50 000 mennesker møtte opp i Oslo Spektrum for å se forestillingen.
Pulled pork

Pulled pork er en amerikansk matrett fra sydstatene. Den består av svinekjøtt (nakkestek), som er langtidsgrillet over trekull. Pulled pork grilles normalt i 12–15 timer ved temperaturer mellom 110 og 130°.
Før grillingen skal steken ligge i rub som er en krydderblanding. Navnet pulled pork kommer av at kjøttet blir så mørt at en kan trekke det fra hverandre i en masse små, tynne stykker, fordi det har stekt så lenge. Retten serveres ofte som hamburger med coleslaw.
Pulled pork kan også lages i andre varianter, de mest populære er nok pulled beef, som lages av oksekjøtt; pulled chicken, som er laget av kyllingkjøtt og pulled turkey, som lages av kalkun.
Brygge

Fortøyning av båter

Den vanligste betydningen av begrepet brygge er en installasjon i sjøkanten til fortøyning av båter. En brygge står vanligvis vinkelrett på kystlinja, mens en kai går langs kystlinja, men dette er likevel ikke konsekvent.
En brygge er lettere i konstruksjonen, og beregnet på båter og mindre varemengder. En kai er tyngre i konstruksjon, og beregnet på skip og større lastevekt. En kai kan også stikke ut vinkelrett, og vil da ofte betegnes som en pir.
Forskjellen mellom flo og fjære har stor betydning for konstruksjon av brygger og kaier. Denne forskjellen varierer i ulike farvann. Brygger kan noen steder bygges i flere etasjer for å tilpasses dette forholdet.
Allerede i vikingtiden ble det bygd brygger for å ta i mot handelsskip, knarrer, i byene. Brygge er et eldre begrep enn kai, og er avledet til en rekke stedsnavn i norske byer. Vikingene har på 800-tallet gitt navn til en by, Brugge, i Flandern i Belgia. I Norge er Bryggen i Bergen best kjent.

Flytebrygger

På grunn av høye kostnader ved å konstruere en fast brygge er flytebrygge et billig alternativ for småbåthavner. Dessuten er denne konstruksjonen uavhengig av vannstand, noe som er spesielt viktig i områder med stor tidevannforskjell. Flytebrygger lages av flytemidler pongtong av ulikt materiale. I de senere år er de fleste brygger produsert i betong. Dette gir stabile flytebrygger med lite vedlikehold og lang levetid.

Bygninger med tilflott

Brygge kan også betegne bygninger som ligger helt i sjøkanten, sjøboder er en annen betegnelse for det samme. Det karakteristiske ved brygger eller sjøboder er at fartøyer og båter har tilflott, dvs. at de kan fortøyes helt inntil bygningen og lasting og lossing kan forgå direkte fra hus til båt eller omvendt, uten bruk av kai. Denne betydningen av ordet brygge brukes særlig fra Nordmøre og nordover. Kristiansund og Trondheim er byer der havnemiljøet var dominert av store sjøboder eller brygger. Bygninger av denne type brukes til produksjon eller rene lagerformål, eller en kombinasjon. En sjøbod for lagring og pakking av klippfisk kalles i Kristiansund for ei klippfiskbrygge. Tyskebryggen i Bergen var opprinnelig bestående av sjøboder med tilflott eller smal brygge/gangbro, der senere utfylling har gjort at bryggefunksjonen er forflyttet. Et ekstremt eksempel på slike «landlige» kulturminnesmerker finnes i Lærdalsøyri der masseutfylling fra kraftutbygging i fjellene rundt, har gjort at en må gå nesten 300 meter fra sjøbodene til fjorden.
Bryggene var bygninger som tilhørte en tid der all varetransport av betydning foregikk sjøveien. Med overgangen til landeveis transport er mange brygger og sjøboder blitt kulturminner.
Prescott Observatory

Prescott Observatory (IAU kode 684) ble bygget av Paul G. Comba og er nå eid  driftet av Matt Francis. Observatoriet ligger sør for Prescott i Arizona og er dedikert til studien av kosmologi.
Observatoriet ble oppusset i 2011 og huser et PlaneWave CDK 24 tommers teleskop med to Takahashi vidfeltrefraktorer i samme dom. Dette er et dedikert solobservatorium som er utstyrt med et Lunt 152 solteleskop. Observatoriet har også en nano lab for kosmologisk forskning som for tiden er utstyrt med et JEOL 5800LV SEM (Sveipelektronmikroskop). Prescott Observatory er en aktiv bidragsyter til webcast-organisasjonen SLOOH som er den viktigste webcast-organisasjonenen for live himmelfenomener. 
Det er uttalt mål for Prescott Observatory å hjelpe til å fremme utdanning innen kosmologi og astronomi ved å tilby jurs og tid på observatoriets utstyr uten vederlag. Disse programmene skal ha startet høsten 2012.
Rundet vokal

En rundet vokal uttales ved at leppene danner en sirkulær åpning. Bakre vokaler pleier vanligvis å være rundede i de fleste språk, men språk som norsk, fransk og tysk skiller mellom rundede og urundede vokaler av samme høyde.
Når konsonanter er rundede, sies det at de er labialiserte.
På norsk er o, u, y, ø og å rundede.
Surkål med tilbehør

Surkål med tilbehør (fransk: Choucroute garnie, elsassisk Sürkrüt, tysk: Sauerkraut) er en spesialitet fra Alsace i Frankrike. Matrettens basis er surkålen, mens tilbehøret kan være et omfattende utvalg av pølser, sideflesk, svineknoke, røkt kjøtt, andelever og poteter. Den franske choucroute kokes alltid i vin og skiller seg med dette fra den vanligste tyske eller østerrikske sauerkrauten. Østerriksk sauerkraut kokt med en viss mengde vin (2 liter vin per 100 kg kål) kalles Weinsauerkraut.
Qiubei

Qiubei (kinesisk: 丘北县; pinyin: Qiūběi Xiàn) er et fylke i provinsen Yunnan i Folkerepublikken Kina. Det ligger i det autonome prefektur Wenshan.
Befolkningen var på 422 301 innbyggere i 1999.
Duanzhou

Duanzhou (kinesisk: 端州区; pinyin: Duānzhōu Qū) er et bydistrikt i byprefekturet Zhaoqing i provinsen Guangdong i Folkerepublikken Kina.
Duanzhou har et areal på 152,3 km² og teller ca. 330 000 innbyggere (2003). Det er sete for lokalregjeringen for Zhaoqing.
Malerstokk

Malerstokk er en liten stokk eller pinne som kunstmalere bruker til å støtte handa på når de maler med en pensel.
Stokken er rett, tynn, vanligvis 70-80 cm lang og utstyrt med en liten kule eller myk pute i den ene enden. Ved å hvile handa på stokken kan en arbeide mer kontrollert med detaljer og føre penselen uten å kline til maleriet.
På selvportretter og andre malerier fra perioden fra 1500- til 1800-tallet er malerstokk typisk malerutstyr sammen med palett, pensler og staffeli.
Malerstokk kalles maulstick eller mahlstick på engelsk etter det nederlandske maalstok.
Xenu

Xenu var, ifølge scientologi-grunnlegger og science fiction-forfatter L. Ron Hubbard, en hersker og diktator i den «Galaktiske konføderasjon» for 75 millioner år siden. Xenu hersket over 76 planeter, deriblant Jorden. Alle disse 76 planetene som han kontrollerte, var overbefolket av romvesener. Hver planet hadde en gjennomsnittlig befolkning på cirka 178 milliarder innbyggere.
For å løse problemet med overbefolkning sendte Xenu milliarder av romvesener med sitt DC-8-lignende romfartøy til Jorden, der de ble stablet rundt flere forskjellige vulkaner. Da alle sammen var ferdig stablet rundt vulkanene, senket Xenu hydrogenbomber ned i vulkanene. Bombene ble detonert, og alle romvesenene ble drept. Scientologikirken hevder at disse skapningenes essens fortsatt finnes i verden i dag og forårsaker plager hos mennesker.
Xenu ble senere styrtet av offiserene sine, og ble sperret inne i et fjell. Han holdes inne i fjellet av et kraftfelt som er drevet av et batteri som varer evig. Ifølge Scientologikirken er Xenu fremdeles i live den dag i dag.
Disse handlingene er kjent innen scientologi som «Incident II» (Hendelse II), og de traumatiske minnene assosiert med dem er kjent som The Wall of Fire. Historien er en del av scientologiens lære om utenomjordiske sivilisasjoner og romveseners inngrep i jordlige hendelser, kollektivt beskrevet som «space opera» av Hubbard. Historien ble av Hubbard detaljert i Operating Thetan level III (OT III) i 1967, med advarsler om at dette materialet var «kalkulert til å drepe (via lungebetennelse, osv.) enhver som forsøkte å løse det». Historiene blir forsøkt skjult for offentligheten av Scientologikirken.
Xenu-historien er en del av Scientologikirkens hemmelige «Advanced Technology», som normalt kun blir avslørt for medlemmer som allerede har bidratt med store mengder penger.
Rhopalidae

Utseende

Denne familien inneholder arter med ganske ulikt utseende. Kroppsformen er vanligvis avlang, litt flat, parallellsidig. Noen arter er lange og tynne. Hodet er mer eller mindre trekantet med markert "snute". Opp på hodet sitter to punktøyne (ocelli) på hver sin knøl. Antennene består av fire ledd. Pronotum er vanligvis trapesformet med nokså rette sidekanter. Scutellum er trekantet og ofte ganske lite. Forvingene er vanligvis nokså tynne (lite sklerotiserte), de kan også være reduserte. Beina er slanke, ofte nokså lange.

Levevis

Såvidt man vet, er alle Rhopalidae planteetere, og suger blant annet på modne og umodne frø. De er ikke regnet som betydelige skadedyr, men noen kan gjøre litt skade på prydbusker. Underfamilien Serinethinae ser ut til å være spesialiserte på plantefamilien Sapindaceae, mens Rhopalinae har et videre spenn av vertsplanter.
Storbritannias konstitusjon

Storbritannias konstitusjon er en samling av ukodifisert lov, både skrevet og uskrevet, som bestemmer styresettet i Det forente kongerike Storbritannia og Nord-Irland.
Landet har ingen teknisk forskjell mellom ordinære lover og konstitusjonelle lover, og det finnes ingen grunnlov. Konstitusjonell reform kan derfor vedtas som hvilken som helst annen lovgivning i parlamentet. Grunnprinsippet i konstitusjonen er at parlamentet er suverent, og man krever derfor ikke høyere flertall i konstitusjonelle saker.
Mangelen på en formell, skrevet grunnlov leder til at enkelte forskere klassifiserer Storbritannia som et land uten noen formell konstitusjon. Man bruker noen ganger formuleringen «uskrevet konstitusjon», hvilket er noe upresist ettersom konstitusjonen inkluderer mange skriftlige lover. Men den avhenger også av en rekke uskrevne sedvaner, i langt større grad enn noen annen liberal, demokratisk konstitusjon.
Pressostat

Virkningsmåte

Trykket blir ført inn på belgen, og belgen vil bevege seg i forhold til hvor mye trykk som gir den press. Belgen vil da dra med seg, for eksempel ned, og dra med seg kontakten tilkoblet reléet som vil dra igjen eller åpne(avhenging om det er no eller nc kontakter)  brytere på reléet som vil bryte eller lukke kretsen som girbeskjed om det er for høyt eller for lavt trykk. For å justere trykkets set-verdi er det fjæren som må stammes eller slakkes.
Kaiser-Wilhelm-Gedächtniskirche

Kaiser-Wilhelm-Gedächtniskirche er en protestantisk kirke ved den nåværende Breitscheidplatz (tidligere Augusta-Victoria-plassen) ved Kurfürstendamm i bydelen Charlottenburg-Wilmersdorf i Berlin.
Den ble bygget i nyromantisk stil mellom 1891 og 1895 til minne om keiser Vilhelm I av Tyskland, som hadde samlet Tyskland.
Kirken ble totalskadet under vestallierte bombeangrep mot Berlin i 1943. Mellom 1951 og 1961 bygget Egon Eiermann dagens kirke, der det 68 meter høye gamle tårnet ble integrert i en ny bygning, som minnesmerke for krigens redsler.
Steinsfjerdingen

Steinsfjerdingen i Hole kommune, Buskerud, er et gammelt administrativt distrikt som er (indirekte) oppkalt etter storgården Stein på Steinsletta, som ligger sentralt i fjerdingen. Trolig er Stein kirkeruin den egentlige årsaken til navnet, siden kirka en gang i tiden var sognekirke i denne delen av Hole. To andre fjerdinger i kommunen har dessuten fått sine navn etter tilsvarende kirker; nemlig Holefjerdingen etter Hole kirke og Bønsnesfjerdingen etter Bønsnes kirke.
Steinsfjerdingen utgjør områdene fra grensen mot Norderhov i Ringerike kommune i nord til Viksåsen i sør, slik at Steinsåsen danner sørgrensa i fjerdingen. I øst danner Steinsfjorden grense og i vest skogsbeltet med Bymoen, Mosmoen og Lamoen mot Røyse og Helgelandsmoen.
Stein er kjent fra en skriftlig kilde (Ågrip) alt i 1180. Stein kirke ble trolig bygget i siste halvdel på 1100-tallet og var i bruk fra da og til 1581. I denne perioden tilhørte trolig områdene i både Steinsfjerdingen og Årnesfjerdingen til dette sognet, men akkurat når begrepet fjerding ble tatt i bruk vites ikke. Steinsfjerdingen nevnes imidlertid i et middelalderdiplom fra 1514. I 1697 ble det skrevet ut soldater fra alle fire fjerdingene i Hole. Da omgangsskolen kom i gang i Østre Hole (tilsvarer dagens Hole) fra 1745 var det også fire fjerdinger der.
Valencia City

Valencia City er nest største by i Bukidnon, Nordre Mindanao. Byen har et stort marked, butikksenter, hospital, Valencia Hotel har bra standard og rimelig pris. Valencia City ligger 110 km fra Cagayan De Oro. Det er gode bussforbindelser mellom Cagayan De Oro og Davao, både med rutebuss (AC) og Jeepneys. Den har 192 993 innbyggere (1. mai 2015).
Fylkesvei 4786

Fylkesvei 4786 går mellom Hinderåvåg og Vassendvik i Tysvær kommune. Veien er 10,3 km lang.
Frem til 2019 hadde veien betegnelsen fylkesvei 788.
Ski-VM 2019 – Lagsprint menn

Semifinaler

Semifinalene startet kl. 10:15. De to beste lagene i hvert heat gikk direkte videre til finalen, sammen med de seks lagene med best tid.
Bona Sforza

Bakgrunn

Bona var datter av hertug Gian Galeazzo av Milano og Isabella av Aragón. Hun var søsterdatter til Bianca Maria Sforza, som var gift med Maximilian I, tysk-romersk keiser og erkehertug av Østerrike.
Bona fikk en høy utdannelse i blant annet jus, teologi, administrasjon og historie, under tilsyn fra Crisostomo Colonna, medlem i Pontakademiet, og Antonio Galateo. Hennes far døde samme år hun ble født, og makten i Milano ble ovetatt av en annen slektsgren. Hennes mor forlot da Milano og bosatte seg med Bona i Bari i hennes hjemland Napoli. Hennes mor Isabella forsøkte å ordne et ekteskap med en makthaver til Bona, som kunne være til hjelp for Isabella i den rådende politiske situasjon.

Dronning

Med støtte fra dynastiet Habsburg klarte hun å arrangere et ekteskap mellom Bona og Polens monark. Vigselen mellom Bona og Sigismund fant sted i Kraków den 18. april 1518 og ble fulgt av hennes kroning til dronning.
Bona Sforza var fremmet italiensk renessansekultur, og påvirke kraftig den polske kultur med denne stil. Dessuten introduserte hun grønnsaker fra Italia på det polske matbord. Bona var politisk aktiv og tok med ektemannens støtte umiddelbart aktivt del i styre og stell. Hun skapte seg en maktbase ved å dele ut poster og embeder til utvalgte tilhengere. En viktig del av hennes politikk var å skaffe kronen større inntekter, ettersom hun betraktet et sterkt økonomisk grunnlag for vesentlig for dynastiets politiske handlingsrom. Bona bedrev en politikk fiendtlig mot Habsburg.
Ved sin mors død i 1524 arvet Bona Sforza hertugdømmet Bari og fyrstedømmet Rossano i Italia og arveretten til kongedømmet Jerusalem. Hun prøvde å bytte disse områder mot Schlesien, men det strandet idet ikke ektemaken størret det. Etter at hun i 1527 var falt fra sin hest og fått missfall og deretter ikke kunne få flere barn, gjennomdrev hun at hennes sønn ble makens medregent for å sikre dynastiets kontinuitet: I 1527 ble han medregent i Litauen og i 1529 i Polen. Hennes maktbase ble svekket etter at sønnen i 1544 forlot Polen for å regjere alene i Litauen. Hun motsatte seg i 1547 sønnens kjærlighetsekteskap med Barbara Radziwiłł på grunn av at hon var redd for hennes families maktambisjoner.
Etter sin makes død i 1548 bosatte Bona seg i Masovia, der hun levde i åtte år. Hun ble i 1551 anklaget for å ha forgiftet sin svigerdatter, dronning Barbara Radziwiłł. I 1556 vendte Bona tilbake til Italia, der hon bosatte seg i sitt eget hertugdømme Bari som regjerende hertuginne. Hun døde året derpå etter å ha blitt forgiftet av Gian Lorenzo Pappacod på ordre av Filip II av Spania, som ville slippe å betale den gjeld han hadde til henne.
Vang Vieng

Historie

Vang Vieng ble først bosatt rundt 1353 som en skysstasjon mellom Luang Prabang og Vientiane. Byen ble opprinnelig kalt Mouang Song etter at kroppen til den avdøde kong Phra Nha Phao av ​​Phai Naam ble sett flytende nedover elva. Byen ble så omdøpt Vang Vieng under det franske kolonistyret i 1890-årene. En betydelig utvidelse av byen og dens infrastruktur fant sted under Vietnamkrigen i perioden 1964-1973 da USA la en Air Force base og rullebane her som ble brukt av Air America. I nyere tid har byen vokst betraktelig på grunn av tilstrømningen av ryggsekkturister tiltrukket av mulighetene for opplevelsesturisme i kalksteinslandskapet.
Kjelkehockey under de paralympiske vinterlekene 2002

Under de Paralympiske vinterleker 2002 var kjelkehockey en av de grenene det ble konkurrert i.
Gruppespillet foregikk i perioden 8. – 14. mars, og finalene og plasseringskampene 15. mars.
Paulus' brev til filipperne

Paulus’ brev til filipperne, også kalt filipperbrevet, er et av brevene som bærer apostelen Paulus’ navn, og er i den kanoniske rekkefølge den ellevte boken i Det nye testamente. I norske bibelhenvisninger forkortes brevet etter bibelselskapets standard «Fil». Det er alminnelig akseptert at det virkelig er Paulus som har skrevet dette brevet.
Brevet er sannsynligvis skrevet mellom år 60 og 62 i Roma, og er rettet til menigheten i Filippi, nordøst i den romerske provinsen Makedonia om lag ti mil fra Thessaloniki.
Skudd (botanikk)

Skudd er et botanisk begrep som beskriver ny vekst på ei plante, kvister på en busk eller et tre. Det er altså den delen av en plante som ikke er rot. Nye skudd dannes når ny vekst tar til, i den tempererte sonen som regel da våren overtar etter vinteren. På varmere steder kanskje året rundt. Nye skudd er god mat for mange arter, blant annet hjortedyr.
Stedje kirke

Tidligere kirker

Siden (Stedje kyrkje) var hovedkirke eller fylkeskirke er det grunn til å tro at det tidlig på 1000-tallet har stått en kirke på Stedje, i tilfelle har nok denne vært mindre og etter kort tid blitt erstattet av den nye stavkirken som stod der frem til 1867.

Historikk

Stedje kirke var første gang omtalt i Sverre-soga i sammenheng med at sogndølene i 1184 ble straffet etter at de året før hadde drept Sverres sysselmann, Ivar Dapi i Kaupanger.
Ved kirken står runesteinen Stedjesteinen.

Beliggenhet

Stedje kirke sto på samme sted som dagens kirke, ei flate ovenfor Sogndal sentrums sørside, eller som av navnet (Stedja), flate ved en elv eller høy elvebakke.
Byggverket er i tre og har 600 plasser.
Johannes Popitz

Bakgrunn

Han var sønn av en farmasøyt, og studerte jus og statsvitenskap i Lausanne, Leipzig, Berlin og Halle.

Karriere

Mellom 1914 og 1919 var han sekretær i det prøyssiske indreministeriet, og fra 1919 til 1929 arbeidet han i riksfinansministeriet, fra 1925 som statssekretær. Han ble i 1922 også utnevnt til honorærprofessor i skatterett og finansvitenskap ved universitetet i Berlin. I 1932 ble han riksminister uten portefølje og kommissarisk leder av det prøyssiske finansministeriet. 21. april 1933 ble han utnevnt til prøyssisk minister.
Popitz ble først medlem av NSDAP og mottok partiets utmerkelse i 1937. Hans avvisning av nasjonalsosialismen begynte da han så hvordan jødene ble forfulgt. Etter Kristallnacht, jøder og jødisk eiendom ble landsomdattende brutalisert den 9. november 1938, meldte Popitz sin opposisjon og søkte om avskjed, men den ble ikke innvilget.
Den monarkistisk og nasjonalkonservativt innstilte Popitz begynte deretter å engasjere seg i den konservative opposisjonen mot det nasjonalsosialistiske regimet. Han utarbeidet en «midlertidig statslov» for Carl Friedrich Goerdeler, som skulle tre i kraft etter at Hitler var avsatt.
For å forsøke å oppnå en legal og ublodig maktovertagelse kontaktet Popitz sommeren 1943 Heinrich Himmler, og forsøkte å overtale ham til innlede forhandlinger med vestmaktene. På dette tidspunktet vegret imidlertid Himmler seg for å etterkomme forslaget. Himmler satt på belastende informasjon: Det var blitt fanget opp en radiosamtale som nevnte Popitz' navn på en avslørende måte, og også Joseph Goebbels noterte seg i sin dagbok at Hitler betraktet Popitz som ham fiendtlig.

Dømt til døden

Popitz ble av 20. juli-konspiratorene rundt Claus von Stauffenberg tiltenkt rollen som finans- og kulturminister. Etter at attentatet 20. juli mislyktes ble Popitz dagen etter arrestert og 3. oktober 1944 dømt til døden av Folkedomstolen under ledelse av Roland Freisler. Dommen ble fullbyrdet 2. februar 1945.